зыфаIорэр а зы лъэпкъым къыхиубытэрэ цIыфхэр зэгурыIонхэм пае агъэфедэрэ бзэр ары. Лъэпкъыр хэзгъэушъхьафыкIырэ анахь мэхьанэ зиIэ нэшанэу бзэр щыт. Лъэпкъыр зыщыкIодыжьырэ лъэхъаным аужырэу ащ IэкIэзыжьрэр бзэр ары. Джары сыд фэдэрэ лъэхъани хэгъэгу пэпчъ бзэр къэралыгъо Iофэу зыкIыщытыр. Лъэпкъыбзэм лъэпкъым ишIэныгъи, иIофшIэн опыти къеухъумэх ыкIи ахэр нэмыкIхэм алъегъэIэсы, цIыфхэр IофшIэным фызэхещэх, ахэмэ яакъыл зырегъэушъомбгъу ыкIи епсыхьэ, художественнэ произведениемэ алъапсэу щыт.